《清波引 勿幕亭、酌泉亭在连州巾山麓》
清代·朱祖谋

小澜不整。是当日、流杯佳境。翠茵偎冷。野风荡愁醒。

玉濑散空茵，定有餐霞人听。自怜才净闻根，又飘落、午时磬。

孤游惯领。倚危岫、云意未定。地炉供茗，对烟绪摇暝。

清泠在山性，肯负辘轳修绠。坐恐一片奁冰，鉴人尘影。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。